|  |  |
| --- | --- |
| **Názov predmetu Nemecký jazyk** | |
| Vzdelávacia oblasť | Jazyk a komunikácia |
| Stupeň vzdelávania | ISCED2 |
| Forma štúdia | denná |
| Vyučovací jazyk | slovenský |
| Druh školy | štátna |
| Škola | ZŠ s MŠ Školská 1575, Hriňová |

**Časová dotácia predmetu NEMECKÝ JAZYK – 2. CUDZÍ JAZYK**

|  |  |
| --- | --- |
| **Ročník** |  |
| siedmy | 2 hodiny týždenne/66 hodín |
| ôsmy | 2 hodiny týždenne/66 hodín |

**CHARAKTERISTIKA PREDMETU**

Vyučovací predmet druhý cudzí jazyk patrí medzi všeobecnovzdelávacie predmety a spoločne s vyučovacím predmetom anglický jazyk, slovenský jazyk a literatúra vytvára vzdelávaciu oblasť Jazyk a komunikácia.

Vzhľadom na široké využitie cudzích jazykov v súkromnej a profesijnej oblasti života, či už pri ďalšom štúdiu, cestovaní, spoznávaní kultúr aj práci, sa dôraz pri vyučovaní cudzích jazykov kladie na praktické využitie osvojených kompetencií, efektívnu komunikáciu a činnostne zameraný prístup. Komunikácia v cudzích jazykoch je podľa Európskeho referenčného rámca (ES, 2007, s. 5) založená na schopnosti porozumieť, vyjadrovať myšlienky, pocity, fakty a názory ústnou a písomnou formou v primeranej škále spoločenských a kultúrnych súvislostí podľa želaní a potrieb jednotlivca.

Výučba druhého cudzieho jazyka smeruje k dosiahnutiu komunikačnej úrovne A1 podľa Spoločného európskeho referenčného rámca pre jazyky (SERR) na konci nižšieho stredného vzdelávania. Označenie úrovne A1 je používateľ základného jazyka. Charakteristika ovládania nemeckého jazyka na úrovni A1 podľa SERR je nasledujúca:

Rozumie známym každodenným výrazom a najzákladnejším slovným spojeniam, ktorých účelom je uspokojenie konkrétnych potrieb, a tieto výrazy a slovné spojenia dokáže používať. Dokáže predstaviť seba aj iných a dokáže klásť a odpovedať na otázky o osobných údajoch, ako napríklad kde žije, o ľuďoch, ktorých pozná, a o veciach, ktoré vlastní. Dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť (SERR, 2013, s. 26).

Nemecký jazyk prispieva k pochopeniu a objavovaniu tých skutočností, ktoré presahujú oblasť skúseností sprostredkovaných materinským jazykom. Poskytuje živý jazykový základ a predpoklady pre komunikáciu žiakov v rámci Európskej únie. Osvojenie si nemeckého jazyka pomáha žiakovi prekonávať bariéry, a tak prispieva k zvýšeniu mobility v osobnom živote, v ďalšom štúdiu a napokon uplatnením sa na trhu práce.

Nemecký jazyk umožňuje poznávať odlišnosti v spôsobe života ľudí v nemecky hovoriacich krajinách a ich odlišné kultúrne tradície.

Vzdelávanie v nemeckom jazyku v 7. až 9. ročníku sa zameriava na dosiahnutie úrovne A1 podľa spoločného Európskeho referenčného rámca pre jazyky. Žiak je podľa neho používateľom základného jazyka, čo predpokladá, že učiaci sa ovláda jazyk v základnom rozsahu. To mu umožňuje opisovať každodenné situácie predvídateľného rozsahu, i keď vo všeobecnosti je nútený obsah výpovede obmedziť a hľadať slová. Požiadavky kladené na učiaceho sa predpokladajú jeho uvedomelý prístup k osvojeniu si nemeckého jazyka.

**CIELE**

Všeobecné ciele vyučovacieho predmetu nemecký jazyk vychádzajú z modelu všeobecných kompetencií a komunikačných jazykových kompetencií, ako ich uvádza Spoločný európsky referenčný rámec pre jazyky (ŠPÚ, 2013). Pri formulácii cieľov vyučovacieho predmetu sa zdôrazňuje činnostne zameraný prístup - na splnenie komunikačných úloh sa žiaci musia zapájať do komunikačných činností a ovládať komunikačné stratégie. Cieľom vyučovacieho predmetu nemecký jazyk je umožniť žiakom:

• efektívne používať všeobecné kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových činností,

• využívať komunikačné jazykové kompetencie tak, aby sa komunikačný zámer realizoval vymedzeným spôsobom,

• v receptívnych jazykových činnostiach a stratégiách (počúvanie s porozumením, čítanie s porozumením) spracovať hovorený alebo napísaný text ako poslucháč alebo čitateľ,

• v produktívnych a interaktívnych jazykových činnostiach a stratégiách (ústny prejav, písomný prejav) vytvoriť ústny alebo písomný text,

• používať hovorené a písané texty v komunikačných situáciách na konkrétne funkčné ciele.

**Ciele v 7. až 8. ročníku:**

► žiak dosiahne úroveň A.1 hrubého členenia a úroveň A 1.2 jemnejšieho členenia ovládania nemeckého jazyka podľa Spoločného európskeho referenčného rámca, a teda:

- dokáže podať jednoduchý opis a charakteristiku ľudí, životných a pracovných podmienok, každodenných zvyklostí,

- dokáže podať opis toho, čo má a čo nemá rád vo forme krátkeho sledu jednoduchých výrazov a viet,

- dokáže odpovedať na sled jednoznačne formulovaných otázok,

- rozumie slovným spojeniam a výrazom vzťahujúcim sa na oblasti každodenného života za predpokladu, že reč je jasne a zrozumiteľne artikulovaná,

- rozumie krátkym jednoduchým textom na známe konkrétne témy, ktoré obsahujú frekventovanú slovnú zásobu každodenného života;

► žiak má osvojené jazykové kompetencie na úrovni A.1, ktoré si ďalej rozvíja tak, aby dokázal používať:

- bežné slová a slovné spojenia nevyhnutné pre uspokojovanie jednoduchých komunikačných potrieb obmedzeného charakteru,

- základné vetné modely a vedel komunikovať o osvojených témach prostredníctvom naučených slovných spojení a výrazov,

- osvojenú slovnú zásobu tak, aby si vedel poradiť v každodennom konaní, ktoré sa týka známych tém a situácií,

- jednoduché gramatické štruktúry cudzieho jazyka;

► žiak má osvojené sociolingvistické kompetencie na úrovni A.1 a ďalej ich rozvíja tak, aby dokázal:

- komunikovať v bežných spoločenských situáciách,

- jednoducho sa vyjadrovať pomocou základných funkcií jazyka (výmena informácií, žiadosť, jednoduché vyjadrenie vlastných názorov a postojov, ospravedlnenie a pod.),

- udržiavať a rozvíjať základnú spoločenskú konverzáciu prostredníctvom jednoduchších bežných výrazov;

► žiak má osvojené pragmatické kompetencie na úrovni A.1 a ďalej ich rozvíja tak, aby dokázal:

- sformulovať svoje myšlienky v súlade s vyžadovanou stratégiou (zámer, téma, logická následnosť),

- funkčne využívať základné jazykové prostriedky na získavanie informácií, na jednoduché vyjadrenie odmietnutia, záujmu, zámeru, prekvapenia, rozčarovania, strachu,

- vytvoriť jednoduchý interaktívny text za účelom výmeny informácií,

- použiť jednoduché výrazové prostriedky na začatie, udržanie a ukončenie krátkeho rozhovoru k bežným témam každodenného života,

- používať najfrekventovanejšie konektory na spájanie jednoduchých viet potrebných na vyrozprávanie alebo opis príbehu v logickom časovom slede;

► žiak má rozvinuté komunikačné zručnosti v počúvaní s porozumením na úrovni A.1 a ďalej ich rozvíja tak, aby:

- dokázal doplniť konkrétne potreby na základe podstaty počutého,

- porozumel slovným spojeniam a výrazom vzťahujúcim sa na bežné oblasti každodenného života,

- porozumel základným informáciám v krátkych zvukových záznamoch,

- vedel identifikovať tému vypočutej ukážky alebo diskusie,

- rozumel jednoduchým pokynom informatívneho charakteru,

- pochopil vety, výrazy a slová, ktoré sa ho priamo týkajú;

► žiak má rozvinuté komunikačné zručnosti v čítaní s porozumením na úrovni A.1 a ďalej ich rozvíja tak, aby:

- dokázal vyhľadať konkrétne informácie v jednoduchých printových materiáloch (prospekty, jedálne lístky, programy, a pod.),

- vedel vyhľadať špecifické informácie v zoznamoch a vybrať z nich potrebné informácie,

- rozumel bežným orientačným tabuliam, označeniam a nápisom na verejných miestach, akými sú ulice, reštaurácie, železničné stanice, atď.,

- z kontextu krátkeho prečítaného textu pochopil význam niektorých neznámych slov, - vedel vyhľadať potrebné informácie v kratších textoch;

► žiak má rozvinuté komunikačné zručnosti v písomnom prejave na úrovni A.1 a ďalej ich rozvíja tak, aby:

- vedel napísať krátke jednoduché poznámky z okruhu jeho záujmov,

- vedel napísať jednoduchý osobný list, - dokázal zaznamenať jednoduchý odkaz,

- vedel stručne a krátkymi vetami predstaviť a charakterizovať osoby a veci,

- vedel napísať jednoduché vety a spojiť ich základnými konektormi,

- jednoducho opísať aspekty všedného dňa ( k prebratým témam );

► žiak má rozvinuté komunikačné zručnosti v ústnom prejave na úrovni A.1 a ďalej ich rozvíja tak, aby:

- sa dokázal zapojiť do krátkych rozhovorov na prebraté témy,

- vedel používať jednoduché zdvorilostné formy oslovení,

- dokázal sformulovať pozvania, návrhy, ospravedlnenia a reagovať na ne,

- požiadať o rôzne jednoduché informácie, služby a veci, alebo ich poskytnúť,

- vedel jednoduchým spôsobom rozprávať sa o každodenných praktických otázkach k prebratým témam,

- dokázal komunikatívne zvládnuť jednoduché úlohy ( roly ) s použitím prebratých slovných spojení a viet,

- dokázal vyrozprávať príbeh k prebratým témam, podať jednoduchý opis udalostí a činností, zážitkov a voľnočasových aktivít v jednoduchom slede myšlienok,

- vedel opísať svoje plány a osobné skúsenosti.

**KOMPETENCIE**

Podľa **Spoločného európskeho referenčného rámca pre jazyky** pri používaní a učení sa jazyka sa rozvíja celý rad kompetencií. Učiaci sa využíva nielen všeobecné kompetencie, ale aj komunikačné jazykové kompetencie, ktoré spolupôsobia v rozličných kontextoch a v rôznych podmienkach. Zapája sa do jazykových činností, ktoré sa týkajú jazykových procesov, pri ktorých si vytvára a/alebo prijíma texty vo vzťahu k témam z konkrétnych oblastí. Pri tomto procese aktivuje tie stratégie, ktoré sa mu zdajú na splnenie úloh najvhodnejšie.

Kompetencie definujeme ako súhrn vedomostí, zručností, postojov a hodnôt, ktoré umožňujú osobe konať. Preto základným princípom jazykového vzdelávania na báze kompetencií je zabezpečiť, aby učiaci sa:.

• dokázal riešiť každodenné životné situácie v cudzej krajine a v ich riešení pomáhal cudzincom, ktorí sú v jeho vlastnej krajine,

• dokázal si vymieňať informácie a nápady s mladými ľuďmi a dospelými, ktorí hovoria iným jazykom a sprostredkúvajú mu svoje myšlienky a pocity,

• viac a lepšie chápal spôsob života a myslenia iných národov a ich kultúrne dedičstvo.

**Všeobecné kompetencie**

Všeobecné kompetencie sú tie, ktoré nie sú charakteristické pre jazyk, ale ktoré sú nevyhnutné pre rôzne činnosti, vrátane jazykových činností.

Učiaci sa na úrovni A1 rozvíja všeobecné kompetencie tak, aby dokázal:

• získavať uvedomelo nové vedomosti a zručnosti,

• opakovať si osvojené vedomosti a dopĺňať si ich,

• uvedomovať si stratégie učenia pri osvojovaní si cudzieho jazyka,

• opísať rôzne stratégie učenia s cieľom pochopiť ich a používať, • pochopiť potrebu vzdelávania sa v cudzom jazyku,

• dopĺňať si vedomosti a rozvíjať rečové zručnosti, prepájať ich s poznaným, systematizovať ich a využívať pre svoj ďalší rozvoj a reálny život,

• kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja,

• udržať pozornosť pri prijímaní poskytovaných informácií,

• pochopiť zámer zadanej úlohy,

• účinne spolupracovať vo dvojiciach i v pracovných skupinách,

• aktívne a často využívať doteraz osvojený jazyk,

• využívať dostupné materiály pri samostatnom štúdiu,

• byť otvorený kultúrnej a etnickej rôznorodosti

**Komunikačné jazykové kompetencie**

Komunikačné jazykové kompetencie sú tie, ktoré umožňujú učiacemu sa konať s použitím konkrétnych jazykových prostriedkov.

Na uskutočnenie komunikačného zámeru a potrieb sa vyžaduje komunikačné správanie, ktoré je primerané danej situácii a bežné v krajinách, kde sa cudzím jazykom hovorí.

Učiaci sa, ktorý dosiahne úroveň A1:

• rozumie známym každodenným výrazom a najzákladnejším frázam, ktorých účelom je uspokojenie konkrétnych potrieb, tieto výrazy a frázy dokáže používať,

• dokáže predstaviť seba aj iných, dokáže klásť a odpovedať na otázky o osobných údajoch, o ľuďoch, ktorých pozná a o veciach, ktoré vlastní,

• dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť.

**1 Jazyková kompetencia**

Učiaci sa na úrovni A1:

• používa iba základný rozsah jednoduchých výrazov týkajúcich sa osobných údajov a potrieb konkrétneho typu,

• má základný repertoár slovnej zásoby izolovaných slov a slovných spojení vzťahujúcich sa na dané konkrétne situácie,

• prejavuje iba obmedzené ovládanie základných gramatických štruktúr a typov viet, ktoré sú súčasťou osvojeného repertoáru,

• ovláda výslovnosť obmedzeného repertoáru naučených slov a slovných spojení zrozumiteľnú pre rodených hovoriacich, ktorí sú zvyknutí komunikovať s cudzincami,

• dokáže odpísať známe slová a krátke slovné spojenia, napríklad jednoduché pokyny alebo inštrukcie, názvy každodenných predmetov, názvy obchodov a bežne používané ustálené spojenia,

• dokáže vyhláskovať svoju adresu, štátnu príslušnosť a ostatné osobné údaje.

**2 Sociolingvistická kompetencia**

Učiaci sa na úrovni A1:

• dokáže nadviazať základnú spoločenskú konverzáciu tak, že použije najjednoduchšie spôsoby vyjadrenia zdvorilosti: dokáže pozdraviť aj rozlúčiť sa, predstaviť sa, poďakovať, ospravedlniť sa, atď.

**3 Pragmatická kompetencia**

Učiaci sa na úrovni A1:

• dokáže spájať slová alebo skupiny slov pomocou najzákladnejších lineárnych spojovacích výrazov, napríklad „a“ alebo „potom“,

• dokáže zvládnuť veľmi krátke izolované a väčšinou vopred naučené výpovede, ktoré sú poznamenané mnohými pauzami, nevyhnutnými na hľadanie výrazových prostriedkov, na artikuláciu menej známych slov a na pokusy o vhodnejšiu formuláciu.

**Komunikačné zručnosti**

Komunikačné zručnosti nemožno chápať izolovane, pretože sa navzájom prelínajú a dopĺňajú (integrované zručnosti).

**1 Počúvanie s porozumením**

Učiaci sa na úrovni A1:

• dokáže rozoznať známe slová a najzákladnejšie slovné spojenia týkajúce sa jeho samého, jeho rodiny a bezprostredného konkrétneho okolia, keď ľudia hovoria pomaly a jasne,

• rozumie, ak sa hovorí veľmi pomaly a pozorne, a ak dlhšie pauzy poskytujú čas na pochopenie zmyslu,

• rozumie jednoduchým pokynom, ktoré sú pomaly a zreteľne adresované a dokáže porozumieť krátkemu jednoduchému popisu cesty.

**2 Čítanie s porozumením**

Učiaci sa na úrovni A1

• rozumie známym menám, názvom, slovám a veľmi jednoduchým vetám, napríklad na oznámeniach a plagátoch alebo v katalógoch, na pohľadniciach,

• rozozná základné slovné spojenia v jednoduchých oznamoch z každodenného života, • dokáže si pri jednoduchšom informačnom materiáli a krátkych, jednoduchých opisoch urobiť predstavu o obsahu, najmä ak má k dispozícii vizuálnu pomoc, • rozumie krátkemu jednoduchému písomnému popisu cesty.

**3 Písomný prejav**

Učiaci sa na úrovni A1:

• dokáže napísať krátky osobný list alebo pohľadnicu, napríklad pozdrav z dovolenky, • dokáže vyplniť jednoduché registračné formuláre s osobnými údajmi ako meno, štátna príslušnosť, adresa, telefón a podobne,

• dokáže napísať jednoduché slovné spojenia a vety o sebe a iných ľuďoch, o tom kde žijú a čo robia,vie si písomne vyžiadať informácie alebo ich podať ďalej,

• vie napísať jednoduché slovné spojenia alebo vety a použiť v nich spojovacie výrazy ako „a“, „ale“ alebo „pretože“.

**4 Ústny prejav**

**Ústny prejav – dialóg**

Učiaci sa na úrovni A1:

• dokáže komunikovať jednoduchým spôsobom za predpokladu, že jeho partner v komunikácii je pripravený zopakovať alebo preformulovať svoju výpoveď pri pomalšom tempe reči, a že mu pomôže sformulovať, čo sa pokúša povedať,

• dokáže klásť a odpovedať na jednoduché otázky z oblasti jeho základných potrieb alebo na známe témy,

• používať jednoduché zdvorilostné formulácie ako pozdrav, lúčenie, opýtať sa niekoho ako sa má,

• vie predstaviť seba a iných a reaguje, keď ho predstavujú,

• rozumie každodenným výrazom, ktoré sú zamerané na uspokojenie jednoduchých konkrétnych komunikačných potrieb a vie reagovať na jednoduché informácie, ktoré sa dozvie,

• rozumie otázkam a pokynom, jednoduchému opisu cesty, vie niekoho o niečo požiadať a niekomu niečo oznámiť.

**Ústny prejav – monológ**

Učiaci sa na úrovni A1:

• dokáže využívať jednoduché slovné spojenia a ucelenými vetami opísať seba, miesto, kde žije, čo robí a ľudí, ktorých pozná.

**METÓDY A FORMY**

Pedagogické stratégie vyučovania určujú metódy a formy práce učiteľa. Premyslený výber, logické usporiadanie a kombinovanie je prostriedkom motivácie žiakov na vyučovaní a učení sa. Sú prostriedkom na dosiahnutie cieľov, ktoré sme si vytýčili a pomáhajú rozvíjať kľúčové kompetencie žiakov.

V učebnom procese osvojovania si nemeckého jazyka sa uplatňuje komunikatívny prístup. Využívajú sa zásady výučby za prítomnosti komunikačnej situácie a vhodnej motivácie. V rámci naplánovaných komunikačných situácii sa nacvičuje verbálna aj neverbálna komunikácia, uskutočňuje sa osvojovanie novej slovnej zásoby a gramatických javov. Toto prebieha vo vytváraní situácií ktoré sa čo najviac približujú reálnym komunikačným situáciám a reakciám na ne, kde žiak hrá svoju vlastnú úlohu. To sa navodzuje pomocou audiovizuálnych pomôcok a motivačnými rozhovormi, ktorých cieľom je získať a odovzdať informácie. Tiež je potrebné sa po určitom čase vrátiť k jazykovým prostriedkom s cieľom ich upevnenia a využitia v nových kontextoch.

*Metódy vyučovacieho procesu:*

1. Motivačné – motivačné rozprávanie, rozhovor, problém, demonštrácia  
2. Expozičné – rozprávanie, vysvetľovanie, rozhovor, beseda,   
3. Fixačné – metódy opakovania a precvičovania – ústne, písomne, opakovanie s využitím učebnice, internetu, domáce úlohy  
4. Diagnostické a klasifikačné

Aktivizujúce metódy - interaktívny aspekt:

* Diskusné metódy
* Kooperatívne vyučovanie
* Hranie rolí (dramatizácia, inscenačné metódy)
* Simulačné metódy
* Projektové metódy
* Didaktické hry
* Problémové úlohy

Metódy z hľadiska aktivity a samostatnosti žiakov - psychologický aspekt:

* Metódy odovzdávania poznatkov (transmisívne, sprostredkujúce)
* Metódy samostatnej práce žiakov (heterodidaktické: učiteľ dominuje, autodidaktické: žiak je sám sebe učiteľom)
* Metódy vnímania javov
* Metódy myslenia
* Metódy memorovania
* Metódy tvorivej aktivity

*Formy vyučovacieho procesu:*

Individuálna práca, práca vo dvojiciach a skupinách, rolové hry, práca v pléne, frontálna výučba, prezentácia a prednes dialógu, opakovanie vzorových viet a dialógov, hlasné čítanie, predvedenie samostatne pripravených projektov, práca s učebnicou, pracovným zošitom, slovníkom, časopisom a internetom

**PRIEREZOVÉ TÉMY**

Vo výučbe nemeckého jazyka sa budú uplatňovať nasledovné prierezové témy:

Multikultúrna výchova – MKV: Zmyslom multikultúrnej výchovy je viesť žiakov k reflexii svojho správania a správania druhých ľudí, rozvíjať u žiakov schopnosť reflektovať stereotypy a predsudky v uvažovaní o vlastnej kultúre a o kultúrach iných ľudí. Žiaci si uvedomujú komunikačné zvyklosti a budujú si rešpekt k druhým ľuďom. Vnímajú, že každá kultúra má svoje vyjadrovacie prostriedky a vzorce správania.

Mediálna výchova – MEV: Získanie a rozvoj mediálnej gramotnosti a osvojenie mediálnych kompetencií - t. z. schopnosti prijímať, analyzovať, hodnotiť a komunikovať širokú škálu mediálnych obsahov

Osobnostný a sociálny rozvoj – OSR: Cieľom je prispieť ku komplexnému osobnostnému rastu žiaka a rozvoju jeho životných zručností. Vytvára prostredie pre podporu individuality a zdravého sebavedomia žiaka, ako aj rozvoj zmyslu pre spoločnosť založenej na rovnosti a tolerancii. Poskytuje základné podklady pre rozhodnutie k plnohodnotnému a zodpovednému životu.

Environmentálna výchova – ENV: Žiak nadobudne schopnosť chápať, analyzovať a hodnotiť vzťahy medzi človekom a jeho životným prostredím na základe poznania zákonov, ktorými sa riadi život na Zemi, poznať a chápať súvislosti medzi vývojom ľudskej populácie a vzťahom k prostrediu v rôznych oblastiach sveta, pochopiť súvislosti medzi lokálnymi a globálnymi problémami a vlastnú zodpovednosť vo vzťahu k prostrediu.

Ochrana života a zdravia – OŽZ: Formovať u žiakov vzťah k problematike ochrany svojho zdravia a života, tiež zdravia a života iných ľudí. Rozvinúť morálne vlastnosti žiakov, tvoriace základ vlasteneckého a národného cítenia.

Tvorba projektu a prezentačné zručnosti –TPP: Rozvíja u žiakov kompetencie tak, aby vedeli – komunikovať, argumentovať, používať informácie a pracovať s nimi, riešiť problémy, spolupracovať v skupine, prezentovať sám seba, ale aj prácu v skupine. Cieľom je, aby žiaci prostredníctvom vlastnej organizácie práce naučili sa riadiť seba, tím, vypracovať si harmonogram svojich prác, získavať potrebné informácie, spracovať ich, vedeli si hľadať aj problémy, ktoré treba riešiť, správne ich pomenovať, utvoriť hypotézu overiť ju a pod.

Regionálna výchova a tradičná ľudová kultúra – REV: Zaoberá sa ešte hlbšie živým a hodnotným hmotným a nehmotným kultúrnym dedičstvom Slovenskej republiky.

Dopravná výchova – DOV: Úlohou dopravnej výchovy je postupne pripraviť deti na samostatný pohyb v cestnej premávke – ako chodcov alebo cyklistov.

**HODNOTENIE**

Všeobecné zásady hodnotenia a klasifikácie predmetu Klasifikácia je výsledkom komplexného hodnotenie vedomostí, zručností a návykov žiaka. Základom na pridelenie klasifikačného stupňa sú známky, čiže zaradenie žiaka alebo jeho výkonu do niektorej výkonnostnej skupiny. Vymedzenie klasifikačných stupňov sa opiera o hodnotenie podľa výkonových kritérií. Hodnotenie plní niekoľko funkcií: monitoruje pokrok žiakov , poskytuje informácie učiteľovi i žiakovi, pomáha diagnostikovať problémy a plánovať ďalšie aktivity, poskytuje rodičom a vedeniu školy informácie .

Stupne prospechu a celkový prospech

Prospech žiaka je v jednotlivých vyučovacích predmetoch klasifikovaný týmito stupňami:

1 – výborný

2- chválitebný

3 – dobrý

4 – dostatočný

5 – nedostatočný

Počúvanie, písanie, hovorenie

Žiak:

Mal osvojené majstrovské schopnosti a stratégie, bol schopný prezentovať svoje myšlienky v komplexných a zložitých textoch , nadviazať na ne vlastnými úvahami. Je schopný sledovať väzby medzi myšlienkami, robiť zovšeobecnenia aj v situáciách, keď text nebol dobre spracovaný a zrozumiteľný. Bol schopný získavať informácie z prečítaného a vypočutého textu, jeho písomný s ústny prejav bol výrobný a bez chýb – známka 1.

Mal pokročilé schopnosti, zručnosti, bol schopný pochopiť články vrátane textov, ktoré boli predmetom výučby. Bol schopný analyzovať texty s menej známym obsahom, posudzovať text ako celok a podať k nemu vysvetlenie. Bol schopný vyhľadávať a sumarizovať zložitejšie informácie, pochopiť ich a vysvetliť, jeho písomný a ústny prejav bol dobrý s malými chybami – známka 2.

Mal priemerné schopnosti, zručnosti a vedel vyhľadávať a usporiadať informácie v relatívne dlhších článkoch, robil závery a zovšeobecnil hlavné myšlienky v textoch, jeho písomný a ústny prejav bol priemerný, robil chyby, odpovedal a písal s pomocou učiteľa – známka 3.

Mal slabol osvojené základné schopnosti, zručnosti a stratégie, bol schopný rozpoznávať údaje a prepojiť myšlienky z krátkych nekomplikovaných textov, jeho písomný a ústny prejav bol podpriemerný, robil logické chyby, rozprával a písal len s pomocou učiteľa – známka 4.

Nemal osvojené elementárne schopnosti, zručnosti a stratégie, pracoval iba podľa jednoduchých písomných pokynov, používal jednoduché vety, robil závažné chyby, nebol schopný pracovať samostatne – známka 5 .

Percentuálne hodnotenie žiakov z nemeckého jazyka

100% - 90% výborný (1)

- 89%-75% chválitebný (2)

- 69%-50% dobrý (3)

- 49%-30% dostatočný (4)

- menej ako 29% nedostatočný (5)

**UČEBNÉ ZDROJE:**

Učebnica WIR 1

Pracovný zošit WIR 1

Časopisy a vhodné texty, piesne a básne k daným témam

Prekladové slovníky

Internet, webové stránky, ktoré sú venované výučbe cudzieho jazyka

**VZDELÁVACÍ ŠTANDARD**

**7. ročník**

|  |  |
| --- | --- |
| **Výkonový štandard** | **Obsahový štandard** |
| Modul 1 Lekcia 1  Žiak vie   * pozdraviť, privítať * odpovedať na pozdrav * reagovať pri prvom stretnutí * upútať pozornosť * rozlúčiť sa * predstaviť sa * opýtať sa na meno a vek * odpovedať na otázku * počítať do 20 * vypočuť si a podať informácie | Výslovnosť v NJ  Predstavenie sa  Pozdravy  Hra: Ja som, Ty si, Kto si ty?  Prítomný čas slovies heiβen a sein  Opytovacie vety Wer? Wie? W-otázky  Oznamovacia veta  Čísla od 1 do 20  Nácvik výslovnosti, pieseň  Cvičenia PZ, doplnkové cvičenia |
| Modul 1 Lekcia 2  Žiak vie   * predstaviť svoju rodinu * získať a poskytnúť informácie o nejakej osobe * referovať o nejakej osobe * potvrdiť/odmietnuť * pýtať sa * nadviazať kontakt, reagovať pri prvom stretnutí * vypočuť si a podať informácie * identifikovať | Rodina – slovná zásoba  Určitý člen  Neurčitý člen  Predložka von a datív  Privlastňovacie zámená mein, dein  Tvorba rodostromu – Moja rodina  Nácvik výslovnosti, pieseň  Cvičenia PZ, doplnkové cvičenia |
| Modul 1 Lekcia 3  Žiak vie   * pýtať sa priateľov * pýtať sa dospelého * odpovedať na otázky * poskytnúť a podať informácie o rodne * charakterizovať/opísať osobu * povedať a spýtať sa na vek * počítať od 20 hore * pýtať sa na tel. čisla | Prítomný čas haben  Zápor kein – nicht  Ľudské vlastnosti  Čísla od 21 do 1000  Konverzácia  Zdvorilostná forma Sie  Nácvik výslovnosti, pieseň  Cvičenia PZ, doplnkové cvičenia |
| Modul 1 Lekcia 4  Žiak vie   * sa opýtať rovesníkov na počet členov rodiny, na ich bydlisko * odpovedať na tieto otázky * pozná niektoré nem. mestá a  vie ich lokalizovať v krajine * napísať jednoduché vety o mestách a ich lokalite * odpovedať a opýtať sa na adresu a e-mail * vyplniť údaje v  jednoduchom registračnom formulári | Prítomná čas slovesa wohnen  W- otázky  Ja/nein – otázky  Nem. hovoriace krajiny a ich mestá  Predložky bei, in  Nácvik výslovnosti, pieseň  Cvičenia PZ, doplnkové cvičenia |
| Modul 1 Wir trainieren  Žiak vie   * správne počúvať a čítať s por. * písomne predstaviť známu osobu a  svoju rodinu * rozprávať vo dvojici, v skupine * Systematizuje gram. MODULU 1 * vie utvoriť pravidlá | Trénujeme počúvanie, čítanie, písanie, rozprávanie, zhrnutie učiva, opakovanie gramatiky  Záverečný test Modul 1 |
| Modul 2 Lekcia 1  Žiak vie   * pomenovať miestnosti a zariadenie domu * pýtať sa na miestnosti a opísať ich * pozná farby * pýtať sa na predmety a odpovedať ne otázky (aj negatívne) * informovať, začleniť informáciu * potvrdiť * vyjadriť svoj názor | Môj dom – slovná zásoba  Opis bytu  Projekt – Môj dom, môj hrad  Ukazovacie zámeno (Das ist...)  Nábytok – slovná zásoba  Farby  Nácvik výslovnosti, pieseň  Cvičenia PZ, doplnkové cvičenia  Moja vysnívaná izba |
| Modul 2 Lekcia 2  Žiak vie   * opýtať sa ako sa darí a na túto otázku odpovedať * povedať ako sa cíti * ponúknuť niečo k pitiu * vypýtať si niečo na pitie * prijať / odmietnuť ponuku * vyjadriť prianie, záľubu * vyjadriť želanie, túžbu * vyjadriť radosť/ smútok z niečoho * ponúknuť a reagovať na ponuku * vybrať základné informácie z filmu | Na návšteve – práca s textom  Zámena mir, dir, Ihnen  Ako sa máš? – dialógy  Sloveso möchten  Nápoje – slovná zásoba  Čo si dáš/dáte?  Konverzačné cvičenia  Nácvik výslovnosti, pieseň  Nemecký film |

**8. ročník**

|  |  |
| --- | --- |
| **Výkonový štandard** | **Obsahový štandard** |
| Modul 2 Lekcia 3  Žiak vie   * ospravedlniť sa, priznať sa * povedať, či mám / nemám domáce zviera * spýtať sa vrstovníka, či má domáce zviera * povedať, či mám / nemám rád nejaké zviera * povedať, ktoré je jeho najobľúbenejšie zviera * povedať, čo zvieratá rady jedia * opísať zviera * vyjadriť svoj názor, súhlas, nesúhlas, presvedčenie * vyjadriť záujem/ nezáujem o niečo | Mautzi – naša mačka  Posluchové cvičenia  Zvieratá – slovná zásoba  Prítomný čas slovesa mögen  Akuzatív – neurčitý člen  Zápor  Rozprávka: Červená čiapočka  Nácvik výslovnosti, pieseň  Cvičenia PZ, doplnkové cvičenia  Opakovanie, príprava na test  Test 3. lekcia |
| Modul 2 Lekcia 4  Žiak vie   * opýtať sa na pôvod a na túto otázku odpovedať * opýtať sa na znalosť cudzích jazykov * povedať akým jazykom sa hovorí v cudzej krajine * povedať čo niekto rád / nerád robí * informuje * vypočuť si a podať informácie * reagovať na udalosť | Úvod do lekcie – práca s textom  Prítomný čas slovesa sprechen, kommen  Názvy krajín, názvy jazykov  Predložka aus/ aus der  Tvorba viet  Nácvik výslovnosti, pieseň  Cvičenia PZ, doplnkové cvičenia  Opakovanie, príprava na test  Test 4. lekcia |
| Modul 2 Wir trainieren  Žiak vie   * správne počúvať a čítať s por. * písomne opísať izbu * rozprávať vo dvojici, v skupine * systematizuje gram. MODULU 2   - vie utvoriť pravidlá | Trénujeme počúvanie, čítanie, písanie, rozprávanie, zhrnutie učiva, opakovanie gramatiky  Záverečný test Modul 2 |
| Modul 3 Lekcia 1  Žiak vie   * spýtať sa kamaráta, čo chce jesť / piť * povedať, čo ja sám chcem/nechcem jesť / piť * povedať, že nemám hlad alebo smäd * odmietnuť nejaké jedlo/nápoj a opýtať sa na alternatívu * opýtať sa na cenu a na túto otázku odpovedať | Úvod do lekcie, posluchové cvičenia  Jedlá a nápoje – slovná zásoba  Prítomný čas slovies essen, nehmen  Akuzatív neurč. člena  Zápor  V stánku rýchleho občerstvenia – dialógy  Nácvik výslovnosti, pieseň  Cvičenia PZ, doplnkové cvičenia  Opakovanie, príprava na test  Test 1. lekcia |
| Modul 3 Lekcia 2  Žiak vie   * povedať čo má v peračníku * opýtať sa spolužiaka, či potrebuje nejaké veci * povedať, že niečo potrebuje * opýtať sa, či sa spolužiakovi páči určitý vyučovací predmet * vyjadriť svoj názor | Slovná zásoba – školské potreby  Tvorenie plurálu  Prítomný čas slovies brauchen, finden  Akuzatív určitého člena  Rozvrh hodín, predložka am  Nácvik výslovnosti, pieseň  Cvičenia PZ, doplnkové cvičenia  Opakovanie, príprava na test  Test 2. lekcia |
| Modul 3 Lekcia 3  Žiak vie   * opýtať sa a povedať čo radi pozeráme televíziu alebo nie * opýtať sa a povedať ako dlho pozerá * zistiť informácie o tel. programoch * informovať * povedať, ktorý program má najradšej * opýtať sa a vyjadriť svoj na názor * povedať koľko je hodín | Úvod do lekcie – čítanie s porozumením  Sloveso sehen, väzba von ... bis  Osobné zámeno – akuzatív 3. osoby  Určovanie času – oficiálny, predložka um  Väzba es gibt + akuzatív  Nácvik intonácia  Cvičenia PZ, doplnkové cvičenia  Opakovanie, príprava na test  Test 3. lekcia |
| Modul 3 Lekcia 4  Žiak vie   * opýtať sa koľko je hodín a odpovedať * opýtať sa, kedy sa niečo koná a odpovedať * opýtať sa kamaráta, čo robí celý týždeň a odpovedať * opýtať sa nejakej osoby, kam ide a odpovedať * popísať svoj denný režim | Určovanie času  Pieseň – práca s textom  W-otázky  Slovesá s odlučiteľnou predponou  Režim dňa  Predložka in s akuzatívom  Cvičenia PZ, doplnkové cvičenia  Opakovanie, príprava na test  Test 4. lekcia |
| Modul 3 Wir trainieren  Žiak vie   * správne počúvať a čítať s por. * odpísať na email * rozprávať vo dvojici, v skupine * systematizuje gram. MODULU 3 * vie utvoriť pravidlá | Trénujeme počúvanie, čítanie, písanie, rozprávanie, zhrnutie učiva, opakovanie gramatiky  Záverečný test Modul 3 |